  Майя Бывальцева София Хохрякова 15 ар ӵоже ини котькуд ар элькунын «Педагог года Удмуртии» вожвылъяськон ортчыто. 2020-тӥ арын вормисьёсты Дышетӥсьлэн нуналэз азьын, 2-тӥ коньывуонэ, пусйизы. Сӥё-дано ужрадэ ивортодэтъя «Удмуртия» агентстволэн корреспондентэз вуылӥз. Улосвылын дышетон удысын 32 сюрслэсь трос адями ужа, соос пиналъёслы тодон-валанъёссэс сётэм сяна, яратонзэс но кузьмало. Элькунамы ӧнерзэс яратӥсь но быръем удыссылы вань кужымзэс сётӥсь усто педагогъёс тыршо. Тау тӥледлы мылкыдды понна, киостэс ноку уд лэзиське шуыса. Тау кареме потэ чиданды, визнодды но пиналъёсты яратэмды понна Александр Бречалов, Удмуртилэн тӧроезСо пусйиз, дышетӥсьёслэн тыршеменызы Удмуртия дышетскисьёслэн огъяросси олимпиадаосазы вылӥ интыос басьтэ шуыса. Элькунысь куинез школаос Россиысь тодосъя академилэн инъет луись школаосыз инлык басьтӥзы. 2020-тӥ арын 12 дышетӥсьёс федерал вожвылъяськонын устоосыз луизы, 50-эз элькунын пусъемын, 11-ез пӧртэм номинациосын «Педагог года Удмуртии» конкурсын вормизы Александр Бречалов, Удмуртилэн тӧроезВожвылъяськонэ быдэс элькунысь 287 педагогъёс пыриськизы. 2-тӥ коньывуонэ вормисьлэсь нимзэ шараязы – со Ижкарысь 91 номеро школаысь математикая дышетӥсь Мария Ившина. Вожвылъяськонлэн ужпумез – ӧнермылэсь инлыксэ ӝутон, соин тунсыкъяськонэз будэтон. Ми педагогъёсмылэн ужан амалъёсынызы тодматскиськом, улосвылмес огъяросси конкурсын возьматыны дасяськом Анна Самоделкина, Удмуртииысь Дышетонэз азинтонъя институтысь Ӧнер устолыкез вис карытэк будэтонъя центрлэн кивалтӥсезУдмуртиысь дышетонъя но тодосъя министрлэн Светлана Болтниковалэн верамезъя, дышетӥсьёслэн тыршеменызы элькунмы «Образование» йӧскалык ӵектосэн пуктэм ужпумъёсты быдэстэ. Педагогъёслы тау карисько таӵе аспӧртэм вакытэ но милям ужъемышъёсмы ӧз кулэме, азинсконъёсмы трос шуыса Светлана Болотникова, Удмуртиысь дышетонъя но тодосъя министрУдмуртиын дышетон удысын ужасьёслы юрттонъя пӧртэм программаос быдэсъясько. Кылсярысь, Росси азьмуртлэн ӵектэмезъя, дышетскон ар кутсконысен классэн кивалтӥсьёс быдэн 5 сюрс манет басьто. Куарусёнэ Удмуртиын классэн кивалтӥсьёслы 75 миллион манетлэсь трос коньдон висъязы 14 дышетӥсьёс «Земский учитель» программая коньдон басьтӥзы, ньылез соос пӧлысь мукет улосвылъёсысь лыктӥзы. Вуоно арын программаез азьланьтом Александр Бречалов, Удмуртилэн тӧроезОзьы ик со пусйиз, 2019-тӥ арын, гуртысь гинэ ӧвӧл, каръёсысь но егит дышетӥсьёслы юрттэт сётон сярысь пумкылъян кутӥзы. Дышетӥсьёслы, ужам стажзэс лыдэ басьтыса, 40, 60 но 80 сюрс манет тыро. Кылем арын 573 егит дышетӥсьёслы 30 миллион манет висъязы, нош 2020-тӥ арын 246 адями 13 миллион 700 сюрс манетлэсь трос басьтӥз ни. Со сяна, улосвыл тӧро ар пумозь Удмуртиын 33 выль нылпи садъёс кылдозы, кык школаосты пуктон ужъёсты йылпумъялозы шуыса ивортӥз. Озьы ик Дэри ёросысь Пыӵанка гуыртын но Ягул черкогуртын школаосъя ужаны кутскизы ни. 2021-тӥ арын Сьӧлтаысь начальной школа борды ватсэт лэсьтыны малпало.  Тодэ вайытом, озьы ик Удмуртиын пиналъёсты анай кыллы дышетӥсь устооссэ визьнодасьёсты шараязы. Тегъёс: Дышетон Ижкар Удмуртия дышетӥсьёс праздникъёс АлександрБречалов СветланаБолотникова  